Diari Oficial de la Generalitat Valenciana


Sumari del DOGV 3955, del 08-03-2001 (2001/2066)

ORDRE de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2066


Data del document
:   26-01-2001

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * suport econòmic
    * assignació per estudis
    * ajuda pública
    * salut pública

ORDRE de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001. [2001/X2066]
  
La Conselleria de Sanitat a través de la Direcció General de l'Agència per a la Qualitat, Avaluació i Modernització dels Serveis Assistencials, convoca la concessió de beques per a ajudes a estudis i investigació en matèries d'avaluació de tecnologies sanitàries.
  
L'objectiu general d'aquesta convocatòria és afavorir la producció de coneixement científic com a element base en el qual fonamentar els programes, les polítiques de salut i les activitats de prestació assistencial.
  
Per això, a proposta de la Direcció General de l'Agència per a la Qualitat, Avaluació i Modernització dels Serveis Assistencials, i de conformitat amb el que preveu l'article 4.1.6 de l'orde de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat per Decret189/1999, de 19 d'octubre i segons que estableix el Decret 108/1992, de 6 de juliol, del Govern Valencià, que regula la concessió de beques,
  
ORDENE
  
Article 1
  
La present ordre té per objecte convocar un concurs públic per a la concessió de beques per a ajudes a estudis i investigació en matèries d'avaluació de tecnologies sanitàries i aprovar les bases per les quals es regiran, que s'incorporen com annex d'aquesta ordre.
  
Article 2
  
Les beques que regula aquesta ordre es finançaran a càrrec del programa pressupostari 411.11, de la Direcció General de l'Agència per a la Qualitat, Avaluació i Modernització dels Serveis Assistencials, línia de subvenció T4509000, per un import total màxim de huit milions cinc-centes mil pessetes (8.500.000 pessetes), dels pressupostos de la Generalitat Valenciana per a l'any 2001.
  
Article 3
  
La directora de la Direcció General de l'Agència per a la Qualitat, Avaluació i Modernització dels Serveis Assistencials queda autoritzada perquè, en l'àmbit de les seues competències, adopte les mesures necessàries per al desenrotllament i aplicació d'aquesta ordre.
  
Article 4
  
Contra la present convocatòria i les seues bases, que exhaureixen la via administrativa, es pot interposar, amb caràcter potestatiu, recurs de reposició davant del conseller de Sanitat en el termini d'un mes des de la publicació en els termes previstos en l'article 116 de la Llei 30/1992.
  
Així mateix es podrà interposar recurs contenciós administratiu, d'acord amb l'article 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptat a partir de l'endemà de la publicació d'aquesta ordre.
  
Article 5
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de gener de 2001
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Beques per a ajudes a estudis i investigació en matèries d'avaluació de tecnologies sanitàries.
  
Primera. Objecte i finalitat
  
1.1 Les beques tenen per objecte l'ajuda a estudis i investigació en matèries d'avaluació de tecnologies sanitàries duts a terme pel servei d'Avaluació de Tecnologies de Direcció General de l'Agència per a la Qualitat, Avaluació i Modernització dels Serveis Assistencials.
  
1.2 Es convoquen quatre beques destinades a titulats superiors, que col·laboren en els projectes i accions d'investigació, avaluació de tecnologies sanitàries i tutoria I+D+I a dur a terme en el Servei d'Avaluació de Tecnologies de la Direcció General de l'Agència per a la Qualitat, Avaluació i Modernització dels Serveis Assistencials
  
Segona. Dotació, duració i pagament de beques
  
2.1 Les beques estan dotades de 171.000 pessetes brutes mensuals, que estaran subjectes a les retencions que escaiguen legalment. La Generalitat Valenciana contractarà una assegurança d'accidents i malaltia per al becari, pel temps de duració de la beca, si no tinguera cobertes aquestes contingències.
  
2.2 El període de duració de les beques comprendrà, des de l'endemà de la seua notificació fins al 31.12.2001. No obstant això, podrà prorrogar-se, per mitjà de resolució motivada, condicionada a l'existència de consignació pressupostària, adequada i suficient, en l'exercici 2002. En qualsevol cas, la beca no tindrà una durada superior a 18 mesos.
  
2.3 L'import de les beques s'abonarà mensualment, amb la certificació de conformitat prèvia emesa per la directora de la Direcció General de l'Agència per a la Qualitat, Avaluació i Modernització dels Serveis Assistencials.
  
Tercera. Titulació exigida, condicions generals i barem
  
3.1 Els aspirants que desitgen accedir a la present convocatòria de beques hauran d'estar en possessió del títol de llicenciat, de qualsevol disciplina afí amb l'Àrea de Ciències de la Salut Pública, Estadística o Economia Sanitària.
  
3.2 Es tindran en compte en el procés de selecció, els següents coneixements:
  
a) Cursos d'especialització, especialment en investigació sanitària, salut pública, gestió sanitària, i bioestadística.
  
b) Idiomes comunitaris: anglés, francés i valencià.
  
c) Coneixements d'informàtica, estadística i anàlisi econòmica.
  
3.3 Els mèrits adduïts pels aspirants es valoraran de la següent forma:
  
a) Expedient acadèmic: fins a 3 punts.
  
b) Formació extraacadèmica: 3 punts.
  
c) Entrevista personal: 4 punts.
  
3.4 Seran excloses les sol·licituds dels aspirants que tinguen una relació laboral remunerada. Els mèrits que s'al·leguen hauran de ser acreditats, degudament compulsats, en el moment de presentació de sol·licituds.
  
Quarta. Formalització de sol·licituds i termini
  
En la sol·licitud, dirigida a la Direcció general de l'Agència per a la Qualitat, Avaluació i Modernització dels Serveis Assistencials, es farà constar:
  
a) Cognoms
  
b) Nom
  
c) Data de naixement.
  
d) Nacionalitat
  
e) Document nacional d'identitat
  
f) Adreça.
  
g) Població. Codi postal
  
h) Telèfon i fax més pròxim.
  
i) Titulació.
  
j) Expedient acadèmic.
  
k) Currículum,
  
l) Declaració jurada de no tenir cap relació laboral i d'estar al corrent de les seues obligacions fiscals.
  
m) Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.
  
El termini de presentació de sol·licituds és de 15 dies naturals, comptats a partir de l'endemà de la publicació d'aquesta ordre en el Diari Oficial de la Generalitat Valenciana.
  
Les sol·licituds es dirigiran a la directora de la Direcció General de l'Agència per a la Qualitat, Avaluació i Modernització dels Serveis Assistencials, carrer del misser Mascó núm. 31, València 46869.
  
Quinta. Comissió avaluadora, selecció, resolució i recursos
  
5.1 La comissió avaluadora estarà presidida per la directora de la Direcció General de l'Agència per a la Qualitat, Avaluació i Modernització dels Serveis Assistencials, que actuarà com a presidenta, i de la qual formaran part:
  
- El cap de l'Àrea de Modernització i Sistemes d'Organització dels Serveis Assistencials
  
- 1 representant l'Escola Valenciana d'Estudis de Salut
  
- 2 representants del Servei d'Avaluació de Tecnologies
  
- 1 representant del Servei d'Avaluació, Acreditació i Auditoria Sanitària
  
5.2 La comissió tindrà facultats per a resoldre tots els dubtes que apareguen en la interpretació de les bases. La comissió avaluadora, tindrà en compte, en el moment d'efectuar la proposta de concessió, el barem que s'estableix en la base tercera d'aquesta convocatòria. En la proposta de concessió de beques que emeta la comissió s'establirà una borsa de reserva, per al cas de produir-se alguna renúncia o abandó.
  
Sexta. Drets obligacions, tutoria i incidències dels becaris
  
6.1 Per a les ajudes a estudis i investigació en matèries d'avaluació de tecnologies sanitàries continguts en la present ordre, se seguirà el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, especialment l'article 47.
  
6.2 Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla, en qualsevol moment del període de l'aprofitament, deixarà sense efecte la beca.
  
6.3 La Direcció General de l'Agència per a la Qualitat, Avaluació i Modernització dels Serveis Assistencials convocarà als adjudicataris sol·licitants de les beques per a la firma del corresponent document de notificació i acceptació.
  
6.4 La Direcció General de l'Agència per a la Qualitat, Avaluació i Modernització dels Serveis Assistencials ordenarà les activitats i projectes i establirà la dedicació dels becaris, segons els criteris dels seus serveis i mitjans, i amb una dedicació total de 40 hores setmanals.
  
6.5 Les obligacions dels becaris seran:
  
a) Col·laborar en els treballs apropiats a la seua titulació i assistència a la investigació.
  
b) Dur a terme el treball encomanat amb dedicació exclusiva.
  
c) Un mes abans de l'acabament de la beca, elaborar una memòria científica i de les activitats fetes durant el període esmentat.
  
6.6 Finalitzat el període concedit de la beca, i amb l'informe previ d'assistència, aprofitament i aptitud, la directora de la Direcció General de l'Agència per a la Qualitat, Avaluació i Modernització dels Serveis Assistencials estendrà el certificat corresponent.
  
6.7 La Direcció General de l'Agència per a la Qualitat, Avaluació i Modernització dels Serveis Assistencials resoldrà les incidències que es produïsquen durant el període d'aprofitament de la beca i podrà deixar-les sense efecte, prèvia audiència de l'interessat, en els casos següents:
  
a) Incompliment de les seues obligacions.
  
b) No realitzar l'activitat que en va motivar la concessió.
  
c) Deixar de reunir els requisits exigits en la present convocatòria.